|  |  |
| --- | --- |
|  Grb Nisa_1.gif | **ГРАД НИШ – СКУПШТИНА ГРАДА НИША** |
| logo.gif |
| **ДРУГЕ ИЗМЕНЕ И ДОПУНЕ ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА - ТРЕЋА ФАЗА** |
| Ниш, 2024. година |

****

**ГРАД НИШ**

 **СКУПШТИНА ГРАДА НИША**

**ДРУГЕ ИЗМЕНЕ И ДОПУНЕ ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА - ТРЕЋА ФАЗА**

**НАРУЧИЛАЦ ПЛАНА**

**ГРАД НИШ**

**НОСИЛАЦ ИЗРАДЕ ПЛАНА**

**ГРАДСКА УПРАВА ГРАДА НИША**

**ГРАДСКА УПРАВА ЗА ГРАЂЕВИНАРСТВО**

**ОБРАЂИВАЧ ПЛАНА**

 **ЈАВНО ПРЕДУЗЕЋЕ ЗАВОД ЗА УРБАНИЗАМ НИШ**

 Руководилац израде плана, В.Д. ДИРЕКТОРА,

**Милица Максић Мулалић, диа Иван Грмуша, дипл.инж.грађ.**

 **лиценца број 200125411**

**Ниш, 2024. година**

На основу члана 38. став 5. Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19-др. закон, 9/20, 52/21 и 62/23), и члана 27 Правилника о садржини, начину и поступку израде докумената просторног и урбанистичког планирања ("Службени гласник РС", број 32/19)

ИЗЈАВЉУЈЕМ

Да је плански документ **Другe изменe и допунe Плана генералне регулације подручја Градске општине Палилула - трећа фаза** припремљен у складу са Законом и прописима донетим на основу Закона, као и да је плански документ припремљен и усклађен са Извештајем о обављеном јавном увиду.

Одговорни урбаниста,

**Милица Максић Мулалић, дипл.инж.арх.
(лиценца бр. 200125411)**

B. Д. Директора,

**Иван ГРМУША, дипл.инж.грађ.**

НА ИЗРАДИ ДРУГИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГО ПАЛИЛУЛА - ТРЕЋА ФАЗА, УЧЕСТВОВАЛИ СУ:

***НАРУЧИЛАЦ:***ГРАД НИШ

***НОСИЛАЦ ИЗРАДЕ:***ГРАДСКА УПРАВА ГРАДА НИША

ГРАДСКА УПРАВА ЗА ГРАЂЕВИНАРСТВО

***ОБРАЂИВАЧ:***ЈП ЗАВОД ЗА УРБАНИЗАМ НИШ

***СТРУЧНИ ТИМ:***

***РУКОВОДИЛАЦ ИЗРАДЕ ПЛАНА*** Милица Максић Мулалић, дипл.инж.арх.

***И ОДГОВОРНИ УРБАНИСТА:***

***Саобраћај:*** Владимир Богдановић, дипл.инж.грађ.

***Електроенергетика и***

***телекомуникације:*** Миодраг Петровић, дипл.инж.ел.

***Водоводна и канализациона мрежа:*** Весна Стојановић, дипл.инж.грађ.

***Гасификација и топлификација:*** Милан Милосављевић, дипл.инж.маш.

***Урбаниста сарадник:*** Јелена Вељковић, дипл.инж.арх.

***Заштита животне средине:*** Милијана Петковић Костић, дип.инж.пејз.арх.

***Геодезија и аналитика:*** Зорица Голубовић, инж.геод.

***Техничка подршка:*** Марко Томовић, мат. гимн.

***Стручна контрола:*** Тамара Јовановић, дипл.инж.арх.

В.Д. ДИРЕКТОРА,

 **Иван Грмуша, дипл.инж.грађ.**

С а д р ж а ј

**А. ТЕКСТУАЛНИ ДЕО**

**1. РАЗЛОГ И ЦИЉ ИЗРАДЕ ДРУГИХ ИЗМЕНА И ДОПУНА ПЛАНА 1**

**2. ОПШТИ ДЕО 2**

**2.1. Обухват Других измена и допуна плана 2**

**2.2. Правни и плански основ за израду Других измена и допуна плана 3**

**3. ПРЕДМЕТ ДРУГИХ ИЗМЕНА И ДОПУНА ПЛАНА 3**

**4. ИЗМЕНЕ У ТЕКСТУАЛНОМ ДЕЛУ ПЛАНА 4**

**Б САДРЖАЈ ГРАФИЧКОГ ДЕЛА ПЛАНА**

**Графички прикази постојећег стања:**

П.С.1. Граница плана, обухват постојећег грађевинског подручја и подела

на целине и зоне Р 1:2500

П.С.2.Постојећа функционална организација са претежном наменом простора Р 1:2500

**Графичких прикази планских решења**

П.1. Граница плана и граница планираног грађевинског подручја

са планираном наменом површина Р 1:2500

П.2.Саобраћајно решење и површине јавне намене са регулационим,

нивелационим и аналитичко геодетским елементима Р 1:2500

П.3. Урбанистичка регулација са грађевинским линијама Р 1:2500

П.4. Мреже и објекти инфраструктуре

П.4.1. Електроенергетика и телекомуникације Р 1:2500

П.4.2. Топлификација и гасификација Р 1:2500

П.4.3. Водоснабдевање Р 1:2500

П.4.4. Каналисање Р 1:2500

П.5. Начин спровођења плана Р 1:2500

**В. САДРЖАЈ ДОКУМЕНТАЦИОНЕ ОСНОВЕ** 10

**Г. ЗАВРШНЕ ОДРЕДБЕ** 11

На основу члана 35. став. 7. Закона о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23) и члана 37. тачка 6. Статута Града Ниша ("Службени лист Града Ниша", бр. 88/08, 143/16 и 18/19),

Скупштина Града Ниша, на седници одржаној \_\_.\_\_ године, донела је

**ДРУГЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ ПОДРУЧЈА**

**ГРАДСКЕ ОПШТИНЕ ПАЛИЛУЛА-ТРЕЋА ФАЗА**

1. **РАЗЛОГ И ЦИЉ ИЗРАДЕ ДРУГИХ ИЗМЕНА И ДОПУНА ПЛАНА**

Друге измене и допуне Плана генералне регулације подручја Градске општине Палилула - трећа фаза (у даљем тексту: Д**руге измене и допуне Плана**) раде се на основу иницијативе Главног урбанисте Града Ниша бр.06-70/32-2023 од 20.04.2023. године и Одлуке о изради Других измена и допуна Плана генералне регулације подручја градске општине Палилула-трећа фаза ("Службени лист Града Ниша", бр. 48/2023), у даљем тексту: **Одлука**.

Другим изменама и допунама плана разрађује се део подручја Плана генералне регулације подручја Градске општине Палилула - трећа фаза ("Сл.лист Града Ниша", бр. бр.116/2016 и 49/2022), у обухвату од 25,72 ha.

Циљ израде Других измена и допуна Плана је обезбеђивање услова за уређење и изградњy објеката, саобраћајница и инфраструктуре на предметном подручју, у складу са урбанистичким решењима у широј зони и планираном саобраћајном матрицом, као и усаглашавање саобраћајног решења са условима имаоца јавних овлашћења уз преиспитивање потребне површине за изградњу и уређење кванташке пијаце са пратећим садржајима.

Носилац израде Других измена и допуна плана је Градска управа града Ниша – Градска управа за грађевинарство, док је за обрађивача одређено Јавно предузеће Завод за урбанизам Ниш.

Другим изменама и допунама плана утврђена је претежна намена површина по зонама и целинама, површине јавне и остале намене; трасе, коридори и капацитети за саобраћајну, енергетску и комуналну инфраструктуру; целине даље урбанистичке разраде. Дефинисана су правила уређења простора и правила грађења објеката на простору у обухвату Плана, која ће представљати плански основ за израду техничке документације за изградњу планираних објеката и реконструкцију постојећих објеката.

На основу претходно сагледаних и утврђених критеријума, на основу решења и критеријума Генералног урбанистичког плана Ниша 2010-2025 ("Службени лист Града Ниша", бр. 43/11, 136/16, 26/18 и 129/21), као важећег плана вишег реда и Одлуке о неприступању изради стратешке процене утицаја Других измена и допуна Плана генералне регулације подручја Градске општине Палилула - трећа фаза на животну средину, број 353-687/2023-06 од 27.04.2023. године, не приступа се изради стратешке процене утицаја Плана на животну средину и иста је саставни део Одлуке о изради Плана.

**2. ОПШТИ ДЕО**

**2.1. Обухват Других измена и допуна плана**

Другим изменама и допунама Плана разрађује се простор површине од 25,72ha у оквиру граница Плана генералне регулације подручја Градске Општине Палилула - трећа фаза ("Службени лист Града Ниша", бр. 116/2016 и 49/2022).

Део планског подручје територијално припада Градској Општини Палилула (КО Ново Село), а део територијално припада Градској Општини Црвени Крст (Ко Поповац).

Граница почиње у граничној тачки катастарских парцела број 1294/3 и 1296/3 КО Поповац, од ве тачке ка североистоку прати северну границу к.п.бр:1294/3, 1297/17, 1297/42, 1297/49, 1297/39, 1297/38, 1297/37, 1297/36, 1297/9, 1314/171, 1314/170, 1314/101, 1314/102, 1314/103, 1314/104, 1314/29, 1314/105 до тачке Y=7 566 942.79, X=4 798 877.89;; од ове тачке ка југозападу граница је дефинисана преко преломних тачака Y=7 566 926.58, X=4 798 856.91; Y=7 566 910.21, X=4 798 835.13; Y=7 566 892.71, X=4 798 810.93;Y=7 566 868.96, X=4 798 790.59; Y=7 566 845.16, X=4 798 769.79; Y=7 566 804.46, X=4 798 745.22; Y=7 566 812.27, X=4 798 732.68; Y=7 566 843.87, X=4 798 681.88; Y=7 566 873.28, X=4 798 641.13;Y=7 566 895.94, X=4 798 608.73; Y=7 566 928.38, X=4 798 567.36; Y=7 566 958.42, X=4 798 531.29; Y=7 566 987.09, X=4 798 497.09; Y=7 567 013.1, X=4 798 468.71; Y=7 567 039.02, X=4 798 438.55; Y=7 567 063.44, X=4 798 412.65; у прелому на североисток прати северну границу к.п.бр.2337/3, 2343/2, 2343/4 , правцем североистока преко преломних тачака Y=7 567 117.28, X=4 798 412.10; Y=7 567 120.62, X=4 798 402.17; Y=7 567 126.74, X=4 798 399.91; Y=7 567 130.14, X=4 798 390.51; Y=7 567 140.99, X=4 798 383.23;Y=7 567 147.69, X=4 798 379.54; Y=7 567 152.63, X=4 798 379.23; затим скреће ка североистоку северозападном границом к.п.бр.2351/1 до граничне тачке к.п.бр.2350/4 и 2351/1. Од ове тачке ка југоистоку југозападном границом к.п.бр.2380/2 њеним продуженим правцем пресца к.п.бр.3016/5 и даље истим правцем југозападном границом к.п.бр.3016/5(река Нишава) до граничне тачке к.п.бр.2424/1 и 2425/1, у скретању на запад прати јужну границу к.п.бр.2424/1 и даље правцем југа источном границом к.п.бр.2997/1,скреће на југоисток преко преломних тачака Y=7 567 356.37, X=4798252.16; Y=7 567 390.16, X=4 798 238.79; у прелому на југозапад источном границом к.п.бр.2994/4, 2994/1 до преломне тачке Y=7 567 373.99, X=4 798 211.31.Одавде ка северозападу планираном југоистичном регулационом линијом до преломне тачкеY=7 567 356.37, X=4 798 252.16; делом источном границом к.п.бр.3002/5 до преломне тачке Y=7 567 261.78, X=4 798 196.83; од ове тачке скреће на југоисток североисточном границом к.п.бр.5332/1(ДП 2А-158), до преломне тачке Y=7 567 553.08, X=4 797 761.98; овде скреће на на југозапад до преломне тачке Y=7 567 503.25, X=4 797 735.87; ка северозападу југозападном границом к.п.бр.19782 до граничне тачке к.п.бр.19780 и 19782 КО Ниш-Бубањ. Одавде ка северозападу границом КО Поповац и КО Ниш-Бубањ до граничне тачке тачке к.п.бр.196/1 и 927/1 КО Ново Село. Уласком у КО Ново Село планираном северозападном регулационом линијом до граничне тачке к.п.бр.438 и 434, делом западном границом к.п.бр.918, 575/3, западном и северном границом к.п.бр. 577/1, западном границом 575/3 до граничне тачке к.п.бр.577/2 и 575/3, одавде ка северозападу јужном, западном и северном границом к.п.бр.575/2 до граничне тачке к.п.бр.5320 и 5321 КО Поповац. Од ове тачке поново улази у КО Поповац, одавде ка северозападу западном и северном границом к.п.бр.5321 до граничне тачке к.п.бр.3866 и 387, од ове тачке ка северозападу југозападном границом к.п.бр.5315/1 (ДП 2А-158) до преломне тачке Y=7 566 721.97, X=4 798 800.53;правцем североистока пресеца к.п.бр.5315/1 до почетне тачке.

Обухват плана не укључује површину описа границе који почиње у граничној тачки к.п.бр.2988/1 и 3002/3 КО Поповац, од ове тачке ка југоистоку прати југозападну границу к.п.бр.5332/1(ДП 2А-158) , до граничне тачке к.п.бр.2897/3 и 2898/1, одавде ка југозападу источном границом к.п.бр.2898/1. у скретању на северозапад границом КО Поповац и КО Ново Село, и даље истим правцем преко преломних тачака Y=7 567 180.76, X=4 797 995.54; Y=7 567 179 29, X=4 797 996.03. Уласком у КО Поповац тачке правцем североистока планираном источном регулационом линијом до прломне тачке Y=7 567 211.58, X=4 798 087.92; у прелому на северозапад до граничне тачке к.п.бр.2989/1 и 2991/1, од ове тачке на североистокисточном границом к.п.бр.2988/1 до почетне тачке.

**2.2. Правни и плански основ за израду Других измена и допуна плана**

Правни основ за израду Других измена и допуна плана садржан је у одредбама Закона о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23), (у даљем тексту: Закон), Правилника о садржини, начину и поступку израде докумената просторног и урбанистичког планирања ("Сл.гласник РС", бр. 32/19), (у даљем тексту: Правилник), Статуту града Ниша ("Службени лист града Ниша", бр. 88/08, 143/16 и 18/19) и Одлуци.

Плански основ за израду Других измена и допуна плана представља Генерални урбанистички план Ниша 2010-2025. ("Службени лист града Ниша", бр. 43/11, 136/16, 26/18 и 129/21) (у даљем тексту: ГУП Ниша) и Одлука о изради Четвртих измена и допуна Генералног урбанистичког плана Ниша 2010- 2025. ("Службени лист Града Ниша", бр.48/23 и 116/23).

1. **ПРЕДМЕТ ДРУГИХ ИЗМЕНА И ДОПУНА ПЛАНА**

Другим изменама и допунама Плана разрађује се простор површине од 25,72ha у оквиру граница Плана генералне регулације подручја Палилула - трећа фаза ("Службени лист Града Ниша", бр. 116/2016 и 49/2022).

Измене у односу на основни план огледају се у измени саобраћајног решења, у складу са урбанистичким решењима у широј зони и планираном саобраћајном матрицом, као и усаглашавање саобраћајног решења са условима имаоца јавних овлашћења. У обухвату плана налази се државни пут IIА реда број 158 Мала Крсна - Велика Плана - Баточина - Јагодина - Ћуpприја - Параћин - Ражањ - Алексинац - Ниш - Клисура - Лесковац, ИД деонице 15823о1, од поч. чв. број 149 петља Ниш југ до зав. чв. број 149.1 одсек. Предмет других измена и допуна Плана је корекција елемената постојеће кружне раскрснице са планираним прикључком 1 код кm 178+216, планирани саобраћајни прикључак 2 код km 178+727 десно и планирани саобраћајни прикључак 3 код км 178+635 лево. Државни пут је планиран у профилу са две одвојене коловозне траке и разделним острвом.

Преиспитана је површина за изградњу и уређење кванташке пијаце са пратећим садржајима, где су планиране додатне површине за уређење и изградњу. Услед промене саобраћајног решења, долази и до промена површине за планирану ретензију, која је предвиђена Планом детаљне регулације комплекса ретензионог базена за колекторе атмосферских вода из Новог села и бубањског колектора у обухвату ПГР подручја ГО Палилула - трећа фаза ("Сл. лист града Ниша" бр. 70/03), чија се правила уређења и грађења дефинишу овим Планом. Део трасе водовода који је предвиђен Планом детаљне регулације водовода од насеља 9. мај до Поповца ("Сл. лист града Ниша", бр. 70/03) се коригује Другим изменама и допунама Плана.

**4. ИЗМЕНЕ У ТЕКСТУАЛНОМ ДЕЛУ ПЛАНА**

Текстуални део Плана генералне регулације подручја Градске општине Палилула- трећа фаза ("Сл. лист Града Ниша", бр. 116/2016 и 49/2022) мења се у следећим тачкама:

1. Поглавље **А. ТЕКСТУАЛНИ ДЕО, I ПОЛАЗНЕ ОСНОВЕ, 1.1. ПРАВНИ И ПЛАНСКИ ОСНОВ ЗА ИЗРАДУ ПЛАНА, 1.1.1. ПРАВНИ ОСНОВ** мења се у:

**Правни основ** за израду Плана чине:

1. Закон о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23), (у даљем тексту: Закон);

2. Правилник о садржини, начину и поступку израде докумената просторног и урбанистичког планирања ("Сл.гласник РС", бр. 32/19), (у даљем тексту: Правилник);

3. Статут града Ниша ("Службени лист града Ниша", бр. 88/08, 143/16 и 18/19);

4. Одлука о изради планова генералне регулације седишта локалне самоуправе – Града Ниша за територију територију грађевинског подручја Генералног урбанистичког плана Ниша 2010-2025 ("Службени лист града "Ниша", бр. 83/09 и 80/11), Одлука о изради Првих измена и допуна Плана генералне регулације подручја градске општине Палилула - трећа фаза ("Службени лист Града Ниша", бр. 123/2020), Одлука о изради Других измена и допуна Плана генералне регулације подручја градске општине Палилула - трећа фаза ("Службени лист Града Ниша", бр. 48/2023).

У поглављу **1.1.2. ПЛАНСКИ ОСНОВ,** први став се мења у:

Плански основ садржан је у:

* Генералном урбанистичком плану Ниша 2010-2025. ("Сл. лист Града Ниша", бр. 43/11, 136/16, 26/18 и 129/21).
1. *Поднаслов* **1.2.1. Концепција уређења просторних целина и зона одређених Планом , ЗЕМЉИШТЕ У ГРАЂЕВИНСКОМ ПОДРУЧЈУ: ЈАВНЕ СЛУЖБЕ, В/1. КОМУНАЛНЕ ДЕЛАТНОСТИ,** став седам се мења и гласи:**В/1.3. *Велетржница /кванташка пијаца/*** назив усклађен са списком посебних тржишних институција у оквиру Закона о трговини – "Службени гласник РС", број 53/10 и 10/13***,*** предвиђена је у оквиру зоне „7“ на површини од укупно 25,70 ха као и у оквиру зоне „3“ на површини до укупно 8,79 ха што укупно представља 2,73% подручја Плана.
2. У табели *Табели 4. Однос оријентационо предложених намена површина*,

површина за велетржницу се увећава за 2,05ха, што представља увећање од 0,16% у односу на укупну површину плана, на рачун површине Спортски терен, стадион / хала. Површина за Остале комуналне објекте се увећава за 4,06ха, што представља увећање од 0,32% у односу на укупну површину плана.

1. Поднаслов **1.3.3.2.2. Гасификација и топлификација** се мења у целости и гласи:

Снабдевање подручја града Ниша природним гасом планирано је из два правца и то: из правца севера преко изграђене ГМРС "Ниш 1" и из правца истока из планиране ГМРС "Ниш 2", са формирањем основног прстена примарне градске гасоводне мреже у ужем градском ткиву.

У обухвату плана изграђен је магистрални гасовод МГ-11 Ниш-Лесковац-Врање и дистрибутивна гасоводна мрежа у раддној зони Доње Међурово. У обухвату плана нема изграђених мрежа топловода и припадајућих објеката. Објекти се топлотном енергијом снабдевају индивидуално.

За потребе грејања и хлађења објеката као и других технолошких потреба предвиђа се коришћење обновљивих извора енергије, даљинског система грејања, топлотних пумпи, природног гаса, као и комбинација других енергетски ефикасних термотехничких система, у зависности од потреба корисника.

За планирање изградње централизованог система снабдевања топлотном енергијом један од одлучујућих фактора је концентрација корисника. С обзиром на велику инвестициону цену изградње централизованог система топлификације, развој топлификационе мреже се усмерава ка комплексима концентрисане изградње и велике густине становања (вишепородично становање, пословни и јавни објекти). Због тога се не планира изградња централизованог система топлификације у захвату Плана, осим изградње блоковских и индивидуалних котларница у стамбеним блоковима као и пословним и индустријским комплексима уколико се за то укаже потреба. Планирано је прикључивање свих евентуалних блоковских котларница на гасоводну мрежу чиме би се смањило аерозагађење у захвату Плана и повећала њихова енергетска ефикасност.

Изградњом магистралних гасовода и примарне градске гасоводне мреже створени су услови за убрзани развој система дистрибуције природног гаса. Изградња гасоводне мреже, као и мерно-регулационих станица за широку потрошњу имаће велики значај за заокруживање система снабдевања топлотном енергијом у обухвату плана. Снабдевање природним гасом смањиће број корисника који користе електричну енергију за загревање објеката, чиме ће се омогућити растерећење електроенергетског система. Укидање индивидуалних ложишта на течна и чврста горива и њихова конверзија на природни гас, као и изградња МРС за индустријске потрошаче смањиће загађење животне средине у обухвату плана.

Планиран је наставак изградње примарне гасоводне мреже средњег притиска. За потребе становништва и индустријских потрошача предвиђена је изградња мерно-регулационих станица (МРС). Од ових мерно-регулационих станица вршиће се дистрибуција природног гаса до потрошача у захвату Плана. Предвиђене су следеће мерно-регулационе станице:

И28 МРС "Међурово 2"

 9. МРС "Ново Село"

 14. МРС "Паси Пољана"

Поред наведене мерно регулационе станице, дозвољава се и изградња МРС у пословним и индустријским комплексима за индивидуалне потребе корисника.

Планиране мерно-регулационе станице ће се преко планираног гасовода средњег притиска прикључити на постојећу примарну градску гасоводну мрежу.

Планом је предвиђен неопходан број МРС, а на графичком прилогу је оквирно одређена њихова локација. Оквирне димензије мерно-регулационих станица је 10 m x 15 m. Изградња МРС за широку потрошњу и гасификација насеља смањиће загађење животне средине у захвату плана. Тачна локација мернорегулационе станице одредиће се техничком документацијом уз решавање имовинских односа у складу са законом. Уколико то није могуће, локација мерно регулационе станице (МРС) одредиће се израдом друге урбанистичко-техничке документације. Могућа је у случају потребе и изградња мерно регулационих станица које нису дефинисане овим планским документом. Локације тих мерно регулационих станица ће се одредити израдом урбанистичко-техничке документације.

Планира се изградња дистрибутивних гасоводних мрежа ниског притиска за снабдевање потрошача природним гасом. Дистрибутивна гасоводна мрежа ће се прикључити на планирану мерно-регулациону станицу. На графичком прилогу дати су главни правци дистрибутивне гасоводне мреже. Са МРС "Ново Село" гасом ће се снабдевати Ново Село и део насеља Чокот. До изградње ове мерно регулационе станице, потрошачи ће се снабдевати гасом са дистрибутивног гасовода који је планиран од радне зоне РЗ Доње Међурово (постојеће дистрибутивне мреже) до фабрике Вулкан. Наведене планиране дистрибутивне мреже су везане међусобно, што ће омогућити сигурност снабдевања гасом и фазну реализацију изградње мерно регулационе станице и гасоводних мрежа.

Потрошачи у Радној зони Доње Међурово ће се прикључивати на постојећу дистрибутивну гасоводну мрежу ниског притиска. Планирана дистрибутивна мрежа на овом простору биће везана на постојећу.

Како дистрибутивна гасоводна мрежа ниског притиска, уколико се налази или планира у оквиру регулације улица, спада у објекте за које се не издаје грађевинска дозвола већ се радови врше на основу решења којим се одобрава извођење радова, могуће је издавање решења и за за деоницу која није дата на графичком прилогу уколико за то буде било потребе под условом да инвеститор обезбеди документацију предвиђену Законом о планирању и изградњи.

Сви прикључци објеката на дистрибутивну мрежу ниског притиска спадају у објекте за које се не издаје грађевинска дозвола и и решаваће се у складу са Законом о планирању и изградњи.

Заштитна зона за примарну градску гасоводну мрежу износи 3м са обе стране, мерено од ивице гасовода, а зона заштите за секундарну (дистрибутивну) мрежу је 1м са обе стране. У овим зонама је забрањена изградња објеката супраструктуре. Дозвољена је изградња саобраћајница и инфраструктурних мрежа у заштитним зонама примарне градске гасоводне мреже средњег притиска и дистрибутивне гасоводне мреже ниског притиска уз сагласност власника (оператера) гасоводне мреже.

У случају потребе, трасу гасовода у оквиру и ван јавних површина утврђених овим Планом могуће је дефинисати и израдом Плана детаљне регулације.

Дозвољава се коришћење обновљивих извора енергије самостално или у комбинацији са другим системима за потребе грејања објеката, загревања санитарне воде и свих других потреба корисника.

Потребно је предузети низ мера за побољшање топлотне изолације свих објеката у обухвату плана. Сви планирани објекти морају да задовољавају прописе везане за енергетску ефикасност објеката. (Правилник о енергетској ефикасности зграда („Службени гласник РС“, бр. 61/2011) и Правилник о условима, садржини и начину издавања сертификата о енергетским својствима зграда ("Сл. гласник РС", бр. 69/2012, 44/2018 - др. закон и 111/2022).

1. **У Поглављу 1.3.3.2.5. Канализациона мрежа:**
* Став 11. мења се и гласи:

Одводњу атмосферских вода вршити, према природном начину отицања, применом децентрализованих локалних система управљања кишним отицајем који укључују системе за задржавање воде на сливу, инфилтрацију, поновно коришћење кишнице, а само вишкови се испуштати у животну средину, под условима који неће угрозити водопријемник. У том смислу сви будући пословни комплекси морају решити сакупљање атмосферских вода у оквиру своје парцеле, изградњом ретензионих базена који ће прихватити и задржати падавине и постепено их упуштати у подземље и јавну канализацију за атмосферске воде или их користити за одржавање зелених површина. Атмосферске воде са кровних и условно чистих површина испуштаће се на околне зелене површине. Планирана је изградња Бубањског колектора за атмосферске воде на североисточној страни Плана, на који ће се прикључити планирани Новоселски колектор, а чији ће реципијент бити планирана ретензија која ће се препумпавањем изливати у реку Нишаву. Подручје планиране ретензије разрађено је "Планом детаљне регулацијекомплекса ретензионог базена за колекторе атмосферских вода из Новог Села и Бубањског колектора у обухвату ПГР подручја ГО Палилула – трећа фаза", који се овим документом ставља ван снаге. Решења из наведеног ПДР-а преузета су и уграђена у овај документ. На предметном подручју такође се налазе кракови планираног Пасипољанског и Чокотског колектора, чији ће реципијент бити река Јужна Морава. Квалитет вода, које се упуштају у реку Нишаву и Јужну Мораву, морају бити у складу са Правилником о параметрима еколошког и хемијског статуса површинских вода и параметрима хемијског и квантитативног статуса подземних вода ("Сл.гласник РС", бр.74/2011), Уредбом о граничним вредностима емисије загађујућих материја у воде и роковима за њихово достизање ("Сл.гласник РС", бр.67/11, 48/12 и 1/16), Уредбом о граничним вредностима приоритетних и приоритетних хазардних супстанци које загађују површинске воде и роковима за њихово достизање("Сл.гласник РС", бр.24/2014) и Уредбом о граничним вредностима загађујућих материја у површинским и подземним водама и седименту и роковима за њихово достизање ("Сл.гласник РС", бр.50/12). Изградња атмосферске канализационе мреже у свим саобраћајницама је предуслов за развој канализационе мреже и одговарајући третман отпадних вода. Положај планиране атмосферске канализационе мреже је у коловозној траци са стране супротне положају водоводне мреже. Изградњу канализационе мреже за атмосферске воде ускладити са изградњом планираних саобраћајница односно реконструкцијом постојећих, као и са изградњом канализационе мреже за употребљене воде. Са манипулативних површина и паркинга, са станица за снабдевање горивом, као и вода употребљених за прање ових површина пре упуштања у јавну мрежу планирано је пречишћавање сакупљених атмосферских вода. Потребна је уградња сепаратора уља на свим станицама за снабдевање горивом на подручју Плана генералне регулације. Положај планираних сепаратора уља дефинисаће се израдом пројектне документације. Сепаратор уља и масти димензионисати на основу срачунате сливне површине и меродавног интензитета кише. Профил и капацитет мреже пројектоваће се у складу са сливним површинама и утврђеним плувиметријским фактором.

* Након става 13. додају се ставови:

**На простору инфраструктурног коридора** забрањена је изградња свих врста објеката супраструктуре као и садња свих врста биља, растиња или дрвећа. Заштитни коридор је укупне ширине 3,5m, тј. по 1,75m са сваке стране постојећег колектора рачунајући осу колекторског цевовода.

У случају потребе, трасу колекторске мреже у оквиру и ван јавних површина утврђених овим Планом могуће је утврдити и израдом Плана детаљне регулације.

1. Након поглавља 1.3.3.2.6. додаје се **ново** поглавље **1.3.3.2.7. РЕТЕНЗИЈА**:

Простор старог корита реке Нишаве и око њега предвиђен је за ретензију која служи за прихватање атмосферских вода и контролисано препумпавање у Нишаву. Ретензија обухвата целе катастарске парцеле бр: 2356/1,2,3; 2354/1,2,3; 2355; 2353/1,2,3,4; 2352; 3012/2; 3014/1,2; 3015/2; 2422/3; 2420/3; 2419/1; 2418/1,2,3,4; 2414/1; 2413/1; 2411/1; 2410/1 и 2409/3 и делове катастарских парцела бр: 3016/5; 2420/1,2; 2423/1; 2997/1; 2998/5,6; 2999/4; 3001; 3015/1; 3013/1,2; 3012/1; 3011 и 3005/1 у КО Поповац, укупне површине од 39.041m2.

Објекат ретензије је отворено корито неправилног облика са преградама, затрављених каскадних косина са сталним воденим огледалом. Вода која ће се колекторима довести до ретензије сакупља се са сливног подручја површине око 870hа и према пројектима који су до сада урађени, износи у крајњем капацитету Q=13.837,12 lit/sek. Кота дна на улазном делу је на 174,5mнм са падом према Нишави. Левообални насип реке Нишаве представља брану за ретензију, тако да је неопходно предвидети заштиту у виду берми са брањене стране насипа (са стране ретензије) како би се спречила инфилтрација и испирање испод и кроз насип као и смањио статички и динамички утицај воде из ретензије.

Пре израде техничке документације за изградњу ретензије неоходно је прибавити Елаборат геотехничких испитивања и истраживања.

Дно ретензије мора бити водонепропусно како би се спречило дренирање околног терена у ретензију.

 Унутар ретензије предвиђају се коморе:

* за пријем атмосферских вода из планираних колектора,
* за третман у смислу отклањања суспендованог материјала, масти и уља,
* за задржавање и препумпавање воде у реку Нишаву.

Поред наведених објеката могућа је изградња других инфраструктурних мрежа и објеката у функцији планиране ретензије (мерач протока, преливне грађевине, цевоводи). Водним условима треба прецизирати захтеве према инвеститору у погледу третмана прикупљених вода пре испуштања у реципијент.

Испуштање третиране воде у реципијент вршиће се преко одговарајуће изливне грађевине која ће бити тако пројектована да омогући уливање у реципијент без негативних ефеката.

Излив из ретензионог базена је на левој обали Нишаве на км (око) 7+000. У зависности од водних услова, потребно је извести све неопходне радове за несметано функционисање излива, као и за неометане активности у оквиру редовног одржавања и система за одбрану од поплава.

Реализација ретензије може бити фазнаимајући у виду низак степен изграђености атмосферске канализације у сливном подручју. Прва фаза обухвата старо корито реке Нишаве (катастарска парцела бр: 3016/5 КО Поповац), а према степену изграђености атмосферске канализације у сливу реализоваће се остале фазе до коначне површине предвиђене овим документом.

С обзиром на чињеницу да је у ретензији планирано стално присуство воде неопходно је ограђивање транспарентном оградом или јасно истицање забране приласка и купања у ретензији.

 **Пумпна станица**

Површина предвиђена за пумпну станицу дефинисана је регулационом линијом и налази се на делу катастарске парцеле број: 2351/1 у КО Поповац, укупне површине од 529m2. Објекат за смештај пумпи је приземан а димензиониосаће се на основу броја и величине пумпних агрегата. Приликом избора пумпних агрегата потребно је узети у обзир случај коинциденције великих вода реке Нишаве са атмосферским падавинама на сливном подручју и њиховог изливања у ретензију.

Поред пумпне станице на парцели се предвиђа изградња и трафо станице потребног капацитета, која може бити смештена у истом објекту.

Слободне површине око објекта ретензије уређују се зеленилом које се сједињује са ливадама и пољопривредним земљиштем из окружења.

Поред примарне намене могућа је изградња инфраструктурних мрежа првенствено у функцији ретензије (потисни и усисни канализациони цевоводи, електроенергетска инфраструктура, водоводна мрежа).

 **Заштитно зеленило у комплексу**

Пејзаж се може окарактерисати као визуелни феномен креиран и представљен различитим карактеристикама, цртама и утицајима. Пејзаж креирају видљиве карактеристика земље, укључујући физичке елементе као што су рељефни облици, затим водна тела, живи елементи земљиног прекривача, људски елеменати као што су коришћење земљишта, грађевине и структуре, као и периодични елементи осветљења и временских услова.

Овај део Општине Палилула припада равничарском подручју и налази се на простору иза КПД-а и Новог Села у оквиру ГУП Ниш. На простору Општине Палилула, разликују се две изразите рељефне морфолошке целине и то алувијална раван реке Нишаве и лесна тераса.

Општина Палилула налази се у области умерено-континеталне климе, коју карактеришу сува и топла лета и умерено хладне зиме.

Локација комплекса ретензионог базена за колекторе атмосферске воде из Новог Села и Бубањског колектора налази се на око 7km од центра Ниша. Терен подручја има минималне промене надморске висине.

Простор је генерално окружен са ливадама и пољопривредним земљиштем. У близини локације, са источне и североисточне стране, протиче река Нишава.

Са јужне стране предметног комплекса пролази државни пут IIА реда бр. 158 који се наставља, југозападно, у градску саобраћајницу.

*Привремени ретензиони базен*. Вегетација у ретензионим базенима је веома битна, јер спречава ерозију и успоставља задржавање наноса. Избор вегетације зависи од локалних услова. Косине базена се затрављују, док је дно базена обично обрасло мочварним биљем, ниском барском трском, или је обложено шљунком. Ретензиони базени, као део животне средине, морају се добро уклопити у локални амбијент. Идеална прилика за промоцију рекреативних активности и унапређење квалитета животне средине грађана је и зградња ових ретензионих базена. Са становишта естетског уређења, сваки ретензиони базен је случај за себе. Планери морају водити рачуна о сигурној експлоатацији, редовном прегледу и одржавању, морају препознати и задовољити потребе локалне заједнице као и мноштво локалних фактора и ограничења.

*Трајни ретензиони базен*. Ови ретензиони базени захтевају посебано пејзажно уређење. Да би се обезбедио сигуран прилаз и олакшало одржавање, косине базена морају бити благе (највише 1:4). Око базена мора бити приобални појас под одговарајућом вегетацијом, да би се смањила ерозија, спречило бујање алги и потпомогло заџавање нутријената. Ова вегетација је такође важна за опстанак водених организама. Ширина приобалног појаса треба да буде најмање 3m, са дубином воде 0.2-0.5m, а његова укупна површина, 20-50 % површине водног огледала у безену . При избору водене вегетације треба консултовати специјалисте-биологе.

Пејзажно уређење је важно због зонирања, избора вегетације (локално заступљених врста), као и избора биолошког материјала. Зелени појас са дрвећем је присутан дуж обода ретензионог базена.

На самој локацији комплекса ретензионог базена нема регистрован их ретких или угрожених биљних и животињских врста, као ни посебно вредних биоценоза. Комплекс предвиђен за ретензиони базен оивичен је пољопривредним површинама и ливадама и насипом реке Нишаве.

Комлекс ретензионог базена не би угрозио пејзажне карактеристике садашњег терена већ би се уклопио у постојећи изглед предела и нема негативан утицај на пејзаж предметног комплекса. Рекреационих површина и објеката нема, па нема ни негативног утицаја ретензионог базена на њих.

***Биотехнички радови***

• садња дрвећа на деградираним и пашњачким површинама;

• примена илофилтерских система у зонама око хидрографске мреже;

• терасирање и заштитни плодореди на нагнутим теренима.

Илофилтерски појасеви су наизменични редови травне и жбунасто-дрвенасте вегетације. Постављају се по изохипси у зонама близу хидрографске мреже. Редукују површински отицај и заустављају ерозиони материјал. Могуће врсте дрвећа за садњу су:*Cotinus coggygria* (руј), *Ostrya Carpinifolia* (црни граб), *Acer campestre* (клен), *Quercus petraea* (китњак)и травнати покривач.

1. У поглављу **2.3.1. САОБРАЋАЈНА ИНФРАСТРУКТУРА**, у делу Државни путеви, додаје се текст:

 Неопходно је обезбедити адекватно прихватање и одводњавање површинских вода уз усклађивање са системом одводњавања државног пута.

 Сходно члану 37. Закона о путевима, ограде и засади поред пута подижу се тако да не ометају прегледност и не угрожавају безбедност саобраћаја.

 Повезивање искључиво базирати на овим планом дефинисаном прикључном месту. Уколико се појави тенденција изгрдње нових објеката, повезати их путем сервисних саобраћајница на напред наведени прикључак.

Општи услови за постављање инсталација поред и испод државног пута:

* Усагласити трасу инстлиција са планираном ширином коловоза са ивичним тракама у складу са Правилником о условнма које са аспскта безбедности саобраћаја морају да испуњавају путни објскги и други слемснти јавног пута („Сл. гл. РС“ број 50/2011) и другим техничким прописима и са планском документацијом,
* траса планиране иисталације мора сс пројектно усагласити са постојећим инсталацијама постављеним поред и испод државног пута, а на основу извода из катастра подземних инсгалација, тј. потребно је прибавити положаје инсталација од комуналних предузећа и надлсжних организација за управљање тим инсталацијама и податке о планираним инсталацијама.

Услови за паралслно вођење инсталација поред државног пута:

• Предметне инсталације планирати минимално 3m од крајње тачке попречног профила државног пута или уз спољну ивицу катастарске парцеле уколико не угрожава стабилност и одводњавање пута,

: • приликом пројектовања предметних инсталација обавезно узети у обзир ниво
 подземних вода и утицај на стабилност коловозне конструкције испод које се не
 поставља инсталација и испројектовати адекватну заштиту.

Услови за укрштање инсталација са државним путем:

• планирана инсталација мора бити пројектована испод државног пута, у заштитној цеви дужине најмање 3m од крајње тачке попречног профила, изузетно
 до границе путног земљишта са обе стране пута,

• укрштање инсталација са путем пројектовати под углом од 90° уколико техничке
 могућности дозвољавају,

* заштитну цев поставити искључиво механичким подбушивањем (није дозвољено раскопавање државног пута),
* минимална дубина инсталација и заштитних цеви од најниже горње коте коловоза до горње коте заштитне цеви износи 1,35m, а може и више у зависности од конфигурације терена,
* минимална дубина инсталација и заштитних цеви испод путног канала државног пута за одводњавање (планираног или постојећег), од коте дна канала до горње коте заштитне цеви износи 1,20m.

Услови за вођење надземних инсталација у односу на пут:

* Стубове планирати изван заштитног појаса државног пута (20m мерено од границе путног земљишта државног пута 1Б реда и 10m мерено од границе путног земљишта државног пута другог реда), а у случају да је висина стуба већа од прописане ширине заштитног појаса, растојање предвидети на минималној удаљености за висину стуба, мерено од границе путног земљишта,
* обезбедити сигурносну висину од 7m мерено од највише коте коловоза до ланчанице, при најнеповољнијим температурним условима.

У оквиру обухвата Плана, планира се аутобуско стајалиште, постављање надстрешнице са мобилијаром за путнике, као и постављање тоалета као посебних објеката на парцели или у близини другог објекта. За изградњу наведених садржаја обавезна је израда урбанистичког пројекта и прибављање сагласности ЈП Путева Србије.

8. У поглављу **2.3.2.** **Електроенергетска мрежа**, први пасус који гласи: "Заштитне зоне далековода, зависно од напонског нивоа износе:

-за далековод напонског нивоа 110 kV заштитна зона је ширине 30,0 m (2 х 15,0 m од осе далековода),

-за далековод напонског нивоа 35 kV заштитна зона је ширине 15,0 m (2 х 7,5 m од осе далековода)." **се мења у:**

"Заштитне зоне далековода, зависно од напонског нивоа износе:

 За далековод напонског нивоа 110 kV се обезбеђује заштитна зона са обе стране вода од крајњег фазног проводника од 25 m.

 За далековод напонског нивоа 35 kV се обезбеђује заштитна зона са обе стране вода од крајњег фазног проводника од 15 m.

За далековод напонског нивоа 10 kV се обезбеђује заштитна зона са обе стране вода од крајњег фазног проводника од 10 m."

9. Поднаслов **2.3.3. ГАСИФИКАЦИЈА** се мења у целости и гласи:

**ГАСИФИКАЦИЈА**

* **Гасовод високог притиска (16 бар < MOP ≤ 55 бар) – магистрални гасовод**

Објекат магистралног гасовода је цевовод опремљен потребним деловима и уређајима који служе за сигуран транспорт природног гаса, а као пратећи објекат се налази телекомуникациони оптички кабл за потребе даљинског надзора и управљања постројењима гасовода, са полагањем у коридору гасовода.

Код изградње магистралних гасовода (притиска од 16 до 55 бара) обезбеђују се две зоне заштите и то:

1. Ужа зона заштите (заштитни појас насељених зграда), чија ширина износи 60 метара, односно по 30 метара са сваке стране гасовода (продуктовода). У овој зони је забрањена градња објеката за становање или боравак људи.
2. Шира зона заштите (заштитни појас) гасовода је подручје у ком други објекти утичу на сигурност гасовода. Граница шире зоне гасовода износи по 200 метара са сваке стране гасовода, рачунајући од осе цевовода

У експлоатационом појасу гасовода могу се градити само објекти који су у функцији гасовода. Ширина експлоатационог појаса гасовода се одређује у зависности од притиска и пречника гасовода.

|  |  |  |
| --- | --- | --- |
| ШИРИНА ЕКСПЛОАТАЦИОНОГ ПОЈАСА | ПРИТИСАК16 ДО 50 bar(m) | ПРИТИСАКВЕЋИ ОД 50 bar(m) |
| Пречник гасовода до DN 150 | 10 | 10 |
| Пречник гасовода изнад DN 150 до DN 500 | 12 | 15 |
| Пречник гасовода изнад DN 500 до DN 1000 | 15 | 30 |
| Пречник гасовода изнад DN 1000 | 20 | 50 |

У експлоатационом појасу гасовода не смеју се изводити радови и друге активности (постављање трансформаторских станица, пумпних станица, подземних и надземних резервоара, сталних камп места, возила за камповање, контејнера, складиштења силиране хране и тешко-транспортујућих материјала, као и постављање ограде са темељом и сл.) изузев пољопривредних радова дубине до 0,5 метара без писменог одобрења оператора транспортног система. У експлоатационом појасу гасовода забрањено је садити дрвеће и друго растиње чији корени досежу дубину већу од 1 m, односно, за које је потребно да се земљиште обрађује дубље од 0,5 m.

Енергетски субјект који обавља делатност транспорта, односно дистрибуције цевоводима издаје одобрење са условима за извођење радова у заштитном појасу цевовода, уколико утврди да у заштитном појасу цевовода постоје техничке могућности за извођење радова и других активности.

 У појасу ширине 30 м лево и десно од осе гасовода забрањено је градити зграде намењене за становање или боравак људи без обзира на степен сигурности којим је гасовод изграђен и без обзира у који је појас цевовода сврстан.

Ако гасовод пролази близу других објеката или је паралелан са тим објектима, одстојање у зависности од пречника гасовода износи (растојања су дата у метрима):

|  |  |  |  |  |
| --- | --- | --- | --- | --- |
|   | DN ≤150 | 150 < DN ≤ 500 | 500 <DN ≤1000 | DN > 1000 |
| Некатегорисани путеви (рачунајући од спољне ивице земљишног појаса) | 1 | 2 | 3 | 5 |
| Општински путеви (рачунајући од спољне ивице земљишног појаса) | 5 |
| Државни путеви II реда (рачунајући од спољне ивице земљишног појаса) | 5 | 5 | 7 | 10 |
| Државни путеви I реда, осим аутопутева (рачунајући од спољне ивице земљишног појаса) | 10 | 10 | 15 | 15 |
| Државни путеви I реда - аутопутеви (рачунајући од спољне ивице земљишног појаса) | 20 | 20 | 25 | 25 |
| Железнички колосеци (рачунајући од спољне ивице пружног појаса) | 15 |
| Подземни линијски инфраструктурни објекти (рачунајући од спољне ивице објекта) | 0,5 | 1 | 3 | 5 |
| Нерегулисан водоток (рачунајући од уреза Q100god воде мерено у хоризонталној пројекцији) | 5 | 10 | 10 | 15 |
| Регулисан водоток или канал (рачунајући од брањене ножице насипа мерено у хоризонталној пројекцији) | 10 |

Ова растојањa се могу изузетно смањити уз примену додатних мерa као што су смањење пројектног фактора, повећање дубине укопавања или примена механичке заштите при ископавању. Минимално потребно растојање при укрштању гасовода са подземним линијским инфраструктурним објектима је 0,5 m.

Минимална растојања подземних гасовода од надземне електро мреже и стубова далековода су:

|  |  |  |
| --- | --- | --- |
|   | паралелно вођење(m) | при укрштању(m) |
| ≤ 20 kV | 10 | 5 |
| 20 kV < U ≤ 35 kV | 15 | 5 |
| 35 kV < U ≤ 110 kV | 20 | 10 |
| 110 kV < U ≤ 220 kV | 25 | 10 |
| 220 kV < U ≤ 440 kV | 30 | 15 |

Минимално растојање из става 1. овог члана се рачуна од темеља стуба далековода и уземљивача. Стубови далековода не могу се постављати у експлоатационом појасу гасовода.

Сва растојања гасоводног система од других објеката и објеката инфраструктуре неопходно је ускладити са Правилником о условима за несметан и безбедан транспорт природног гаса гасоводима притиска већег од 16 bar, („Службени гласник РС", бр. 87/2015) и другим важећим законима и прописима.

Приликом изградње или заштите већ изграђених магистралних гасовода поступати у складу са Законом о цевоводном транспорту гасовитих и течних угљоводоника и дистрибуцији гасовитих угљоводоника (Службени гласник РС, бр. 104/2009), Правилником о условима за несметан и безбедан транспорт природног гаса гасоводима притиска већег од 16 bar, („Службени гласник РС", бр. 87/2015) и другим важећим законима и прописима.

* **Гасоводна мрежа средњег притиска (4 бар < MOP ≤ 16 бар)**

Приликом изградње гасовода средњег притиска, минимална дозвољена растојања гасовода од објеката (од ближе ивице цеви гасовода до ближе ивице темеља) за гасовод средњег притиска (10<MOP≤16 bar) износи 3,0 m, а за максимални радни притисак (MOP) за челичне цеви 4 bar < 10 bar износи 2,0 m. Растојања се изузетно смањити на минимално 1 m уз примену додатних мера заштите дефинисаних Правилником о условима за несметану и безбедну дистрибуцију природног гаса гасоводима притиска до 16 bar.

У коридору заштитног појаса примарне градске гасоводне мреже притиска до 16 bar није дозвољена изградња објеката високоградње и складиштење тешких терета.

Минимално дозвољено растојање при укрштању и паралелном вођењу гасовода притиска 4<MOP≤16 bar са другим гасоводом, инфраструктурним и другим објектима дато је у следећој табели:

|  |  |
| --- | --- |
|  | Минимално дозвољено растојање (m) |
|  | Укрштање | Паралелно вођење |
| Гасоводи међусобно | 0,20 | 0,60 |
| Од гасовода до водовода и канализације | 0,20 | 0,40 |
| Од гасовода до вреловода и топловода | 0,30 | 0,50 |
| Од гасовода до проходних канала вреловода и топловода | 0,50 | 1,00 |
| Од гасовода до нисконапонских и високонапонских ел.каблова | 0,30 | 0,60 |
| Од гасовода до телекомуникационих каблова | 0,30 | 0,50 |
| Од гасовода до водова хемијске индустрије и технолошких флуида | 0,20 | 0,60 |
| Од гасовода до резервоара\* и других извора опасности станице за снабдевање горивом превозних средстава у друмском саобраћају, мањих пловила, мањих привредних и спортских ваздухоплова | - | 5,00 |
| Од гасовода до извора опасности постројења и објеката за складиштење запаљивих и горивих течности укупног капацитета највише 3 m3 | - | 3,00 |
| Од гасовода до извора опасности постројења и објеката за складиштење запаљивих и горивих течности укупног капацитета више од 3 m3 а највише 100 m3 | - | 6,00 |
| Од гасовода до извора опасности постројења и објеката за складиштење запаљивих и горивих течности укупног капацитета преко 100 m3 | - | 15,00 |
| Од гасовода до извора опасности постројења и објеката за складиштење запаљивих гасова укупног капацитета највише 10 m3 | - | 5,00 |
| Од гасовода до извора опасности постројења и објеката за складиштење запаљивих гасова укупног капацитета већег од 10 m3 а највише 60 m3 | - | 10,00 |
| Од гасовода до извора опасности постројења и објеката за складиштење запаљивих гасова укупног капацитета преко 60 m3 | - | 15,00 |
| Од гасовода до шахтова и канала. | 0,20 | 0,30 |
| Од гасовода до високог зеленила | - | 1,50 |
| \* растојање се мери до габарита резервоара |

Растојања из ове табеле могу се изузетно смањити на кратким деоницама гасовода дужине до 2 м, уз примену физичког обезбеђења од оштећења приликом каснијих интервенција на гасоводу и предметном воду, али не мање од 0,2 м при паралелном вођењу, осим растојања од гасовода до постројења и објеката за складиштење запаљивих и горивих течности и запаљивих гасова.

* **Дистрибутивна гасоводна мрежа ниског притиска (MOP ≤ 4 бар)**

Дистрибутивни гасовод не полаже се испод зграда и других објеката високоградње.

Приликом изградње дистрибутивне гасоводне мреже ниског притиска, минимална дозвољена растојања гасовода од објеката (од ближе ивице цеви гасовода до ближе ивице темеља) износи 1,0 m.

У коридору заштитног појаса примарне градске гасоводне мреже притиска до 16 bar није дозвољена изградња објеката високоградње и складиштење тешких терета.

Минимално дозвољено растојање при укрштању и паралелном вођењу гасовода притиска до 4 bar са другим гасоводом, инфраструктурним и другим објектима дато је у следећој табели:

|  |  |
| --- | --- |
|  | Минимално дозвољено растојање (m) |
|  | Укрштање | Паралелно вођење |
| Гасоводи међусобно | 0,20 | 0,40 |
| Од гасовода до водовода и канализације | 0,20 | 0,40 |
| Од гасовода до вреловода и топловода | 0,30 | 0,50 |
| Од гасовода до проходних канала вреловода и топловода | 0,50 | 1,00 |
| Од гасовода до нисконапонских и високонапонских ел. каблова | 0,20 | 0,40 |
| Од гасовода до телекомуникационих и оптичких каблова | 0,20 | 0,40 |
| Од гасовода до водова хемијске индустрије и технолошких флуида | 0,20 | 0,60 |
| Од гасовода до резервоара\* и других извора опасности станице за снабдевање горивом превозних средстава у друмском саобраћају, мањих пловила, мањих привредних и спортских ваздухоплова | - | 5,00 |
| Од гасовода до извора опасности постројења и објеката за складиштење запаљивих и горивих течности укупног капацитета највише 3 m3 | - | 3,00 |
| Од гасовода до извора опасности постројења и објеката за складиштење запаљивих и горивих течности укупног капацитета више од 3 m3 а највише 100 m3 | - | 6,00 |
| Од гасовода до извора опасности постројења и објеката за складиштење запаљивих и горивих течности укупног капацитета преко 100 m3 | - | 15,00 |
| Од гасовода до извора опасности постројења и објеката за складиштење запаљивих гасова укупног капацитета највише 10 m3 | - | 5,00 |
| Од гасовода до извора опасности постројења и објеката за складиштење запаљивих гасова укупног капацитета већег од 10 m3 а највише 60 m3 | - | 10,00 |
| Од гасовода до извора опасности постројења и објеката за складиштење запаљивих гасова укупног капацитета преко 60 m3 | - | 15,00 |
| Од гасовода до шахтова и канала | 0,20 | 0,30 |
| Од гасовода до високог зеленила | - | 1,50 |
| \* растојање се мери до габарита резервоара |

Растојања из ове табеле могу се изузетно смањити на кратким деоницама гасовода дужине до 2 м, уз примену физичког обезбеђења од оштећења приликом каснијих интервенција на гасоводу и предметном воду, али не мање од 0,2 м при паралелном вођењу, осим растојања од гасовода до постројења и објеката за складиштење запаљивих и горивих течности и запаљивих гасова.

**Општа правила грађења за гасоводе притиска до 16 бар**

 За трасу гасовода првенствено користити зелени појас у тротоару. У случају да то није могуће користи се слободни коридор у коловозној површини. Минимална дубина укопавања гасовода је 0,8 m, мерено од горње ивице цеви до површине тла, а у изузетним случајевима на кратким деоницама из оправданих разлога може бити и до минимално 0,5 m, уз повећане мере безбедости.

Прелази челичних гасовода преко река, канала и других водених препрка могу бити подводни и надводни, према условима надлежне водопривредне организације. Гасоводи се могу полагати на мостовима армирано-бетонске, металне и камене конструкције. На обалама се морају поставити запорни органи. Надземно полагање гасовода од ПЕ цеви није дозвољено. Дубина полагања гасовода до дна регулисаних корита водених токова мора бити најмање 1 m, а до дна нерегулисаних корита водених токова најмање 1.5 m, рачунајући од горње ивице цеви гасовода.

Када се гасовод поставља испод јавних путева, када се укршта са јавним путем и железничким пругама или када се полаже у регулационом појасу јавних путева, исти по правилу мора бити заштићен заштитном цеви или другом одговарајућом заштитом у складу са стандардима и прописима. Минимална дубина укопавања чeличних и ПЕ гасовода је 1.35 m мерена од горње ивице цеви до горње коте коловозне конструкције пута.

На укрштању гасовода са градским саобраћајницама, државним путевима I и II реда и аутопутевима, као и водотоковима са водним огледалом ширим од 5 m, угао осе гасовода према тим објектима по правилу мора да износи 90°.

На укрштању гасовода са путевима, пругама, водотоковима, каналима, далеководима називног напона преко 35 kV, угао осе гасовода према тим објектима мора да износи између 60° и 90°. На местима где је то технички оправдано, овај угао укрштања могуће је смањити на минимално 60°. За извођење укрштања гасовода са инфраструктурним објектима са углом мањим од 60° потребно је прибавити одговарајућу сагласност управљача, односно оператора над тим објектима.

Минимална дубина укопавања гасовода при укрштању са железничком пругом износи 1,5 m рачунајући од горње ивице заштитне цеви до горње ивице прага,а при укрштању гасовода са железничким пругама индустријских колосека или трамвајским пругама износи 1 m, уколико техничким условима надлежне организације није другачије прописано.

Пре извођењу било каквих радова у непосредној близини гасоводне мреже средњег притиска, обавезно се обратити власнику (оператеру) гасоводних инсталација ради обележавања постојеће трасе гасовода на терену.

Подземно и надземно полагање гасовода није дозвољено у кругу опасног дела погона у којима се користе, прерађују и складиште експлозивне материје, а који су ближе уређени посебним прописима којима је уређена област експлозивних материја.

Минимална дозвољена хоризонтална растојања спољне ивице подземних гасовода (МОП ≤ 16 бар) од надземне електромреже и стубова далековода су:

|  |  |
| --- | --- |
| Називни напон | Минимално растојање (m) |
| Укрштање | Паралелно вођење |
| 1 kV ≥ U | 1 | 1 |
| 1 kV < U ≤ 20 k | 2 | 2 |
| 20 kV < U ≤ 35 kV | 5 | 10 |
| 35 kV < U | 10 | 15 |

Минимално хоризонтално растојање се рачуна од темеља стуба далековода, при чему се не сме угрозити стабилност стуба

Приликом укрштања гасовод се по правилу поставља изнад канализације. Уколико се мора поставити испод, неопходно је применити додатне мере ради спречавања евентуалног продора гаса у канализацију

Надземно полагање челичних гасовода дозвољено је само у кругу индустријских постројења, на мостовима, на прелазима преко канала и водених токова. Надземно полагање гасовода од полиетиленских цеви (ПЕ цеви) није дозвољено.

Како је дистрибуција природног гаса у одређеним условима повезана са могућношћу настајања запаљиве или експлозивне смеше, неопходно је након изградње гасовода, у току експлоатације, обезбедити заштиту гасовода, тако да се не би нарушила несметана и безбедна дистрибуција гаса, или се угрозила безбедност људи и имовине и то:

* Изградњом нових објеката не сме се угрозити стабилност, безбедност и поуздан рад гасовода,
* У заштитном појасу гасовода не смеју се изводити радови и друге активности изузев пољопривредних радова дубине до 0,5 m без писменог одобрења оператора дистрибутивног система.
* У заштитном појасу гасовода забрањено је садити дрвеће и друго растиње чији корени досежу дубину већу од 1 m, односно, за које је потребно да се земљиште обрађује дубље од 0,5 m.

Пре извођењу било каквих радова у непосредној близини гасоводне мреже ниског притиска, обавезно се обратити власнику (оператеру) гасоводних инсталација ради обележавања постојеће трасе гасовода на терену.

Приликом израде техничке документације и извођења радова неопходно је у свему се придржавати одредби Правилника о условима за несметану и безбедну дистрибуцију природног гаса гасоводима притиска до 16 бар („Сл. гласник РС“ бр. 86/2015) и других важећих прописа и стандарда.

**МЕРНЕ (МС), РЕГУЛАЦИОНЕ (РС) И МЕРНО-РЕГУЛАЦИОНЕ (МРС) СТАНИЦЕ (0 бар < МОП ≤ 16 бар)**

Минимална хоризонтална растојања МРС, МС и РС од стамбених објеката и објеката у којима стално или повремено борави већи број људи су:

|  |  |
| --- | --- |
|  | MOP на улазу |
| Капацитет m3/h | MOP ≤ 4 bar | 4 bar < MOP ≤ 10 bar | 10 bar < MOP ≤ 16 bar |
| до 160 | уз објекат (отвори на објекту морају бити ван зона опасности) | 3 m или уз објекат (на зид или према зиду без отвора) | 5 m или уз објекат (на зид или према зиду без отвора) |
| од 161 од 1500 | 3m или уз објекат (на зид или према зиду без отвора) | 5 m или уз објекат (на зид или према зиду без отвора) | 8 m |
| од 1501 до 6000 | 5 m | 8 m | 10 m |
| од 6001 до 25000 | 8 m | 10 m | 12 m |
| Преко 25000 | 10 m | 12 m | 15 m |
| Подземне станице | 1 m | 2 m | 3 m |

Растојања се мере од темеља објекта до темеља МРС/МС/РС

Минимална хоризонтална растојања МРС, МС и РС од осталих објеката су:

|  |  |
| --- | --- |
|  | MOP на улазу |
| Објекат | MOP ≤ 4 bar | 4 bar < MOP ≤ 10 bar | 10 bar < MOP ≤ 16 bar |
| Железничка или трамвајска пруга | 10 m | 15 m | 15 m |
| Коловоз градских саобраћајница | 3 m | 5 m | 8 m |
| Локални пут | 3 m | 5 m | 8 m |
| Државни пут, осим аутопута | 8 m | 8 m | 8 m |
| Аутопут | 15 m | 15 m | 15 m |
| Интерне саобраћајнице | 3 m | 3 m | 3 m |
| Јавна шеталишта | 3 m | 5 m | 8 m |
| Извор опасности станице за снабдевање горивом превозних средстава у друмском саобраћају, мањих пловила, мањих привредних и спортских ваздухоплова | 10 m | 12 m | 15 m |
| Извор опасности постројења и објеката за складиштење запаљивих и горивих течности и запаљивих гасова | 10 m | 12 m | 15 m |
| Трансформаторска станица | 10 m | 12 m | 15 m |
| Надземни електро водови | 0 bar < MOP ≤ 16 bar |
|  | 1 kV ≥ U | Висина стуба + 3 m\* |
| 1 kV < U ≤ 110 kV | Висина стуба + 3 m\*\* |
| 110 kV < U ≤ 220 kV | Висина стуба + 3,75 m\*\* |
| 400 kV < U | Висина стуба + 5 m\*\* |
| \* али не мање од 10 m. \*\* али не мање од 15 m. Ово растојање се може смањити на 8 m за водове код којих је изолација вода механички и електрично појачана |

Ниво буке мерен на огради станице (ако је изграђена на отвореном) или на спољашњем зиду станице (ако је у згради или кућици) не сме прећи вредност од 70 dB за индустријско подручје,

На улазном гасоводу у МРС, као и на свим излазним гасоводима из МРС морају се поставити противпожарне славине. Улазна и излазне противпожарне славине морају бити удаљене од МРС најмање 5 m, а највише 100 m, и могу бити смештене и изван ограде МРС. У случају када су улазна и/или излазна противпожарна славина изван ограде МРС, исте се морају заштити од неовлашћеног руковања и манипулације.

МРС морају бити ограђене како би се спречио приступ неовлашћеним лицима. Ограда МРС мора да обухвати зоне опасности и мора бити минималне висине 2 m. МРС капацитета до 160 Nm3/h не морају да имају ограду. Уколико је МРС на отвореном простору, са или без надстрешнице, ограда мора бити удаљена минимално 10 m од МРС. Ако се МРС налази у ограђеном простору индустријског објекта може бити и без сопствене ограде, али видно обележена таблама упозорења и заштићена од удара возила

Неопходно је у свему се придржавати одредби Правилника о условима за несметану и безбедну дистрибуцију природног гаса гасоводима притиска до 16 бар („Сл. гласник РС“ бр. 86/2015).

**ТОПЛИФИКАЦИЈА**

Топловод израдити од црних, челичних бешавних предизолованих цеви са сензорима за детекцију влаге. Уколико је неопходно, топловод се може поставити и у постојећи бетонски канал, из кога се уклања постојећи топловод, али у складу са техничким условима за пројектовање, прикључење и коришћење топлотне енергије издатих од стране Јавног комуналног предузећа за производњу и дистрибуцију топлотне енергије "Градска Топлана", Ниш и важећим прописима. Изолација цеви у каналима или шахтама које нису у саставу предизолованих цеви и арматура (само у случају реконструкције, и то онда када није могуће извршити замену предизолованим цевима) врши се стакленом вуном или другим материјалом гарантованих физичких и хемиских особина, које се не мењају под утицајем температуре и влаге, а у складу са захтевима и важећим техничким прописима.

При укрштању или паралелном вођењу са осталим инфраструктурним инсталацијама уважити захтеве власника инсталација.

* Растојање топловода од енергетског кабла несме бити мања од 0.7 m (35кV), односно 0.6м за остале каблове, мерено од спољне ивице канала. У случајевима да се не могу постићи минимална растојања, примењују се додатне мере да утицај топловода на каблу не буде већи од 20оС. При укрштању топловод се води испод енергетског кабла
* Најмање дозвољено растојање топловода од подземних ТТ каблова је 0.8 m.
* Растојање топловода од водовода и канализације мора бити минимум 1м, мерено од ивице цеви до ивице водовода. Приликом укрштања минимално растојање је 0.2 m.

На местима укрштања топловодне мреже са аутопутем или железничком пругом, као и у свим случајевима када услови терена или други услови то захтевају, мора се извршити посебан прорачун на чврстоћу цевовода, а сам топловод мора да буде заштићен заштитном цеви.

Топловод између шахти не сме да мења успон или пад, не сме да има превојне тачке, односно промене по висини. Промена правца по висини и измена успона и пада може бити само у шахтама. Запорни органи са предизолацијом за одваздушавање и одмуљивање се пројектују и изводе искључиво у шахтама, сходно прописима и стандардима.

Топловод се поставља у земљаном рову на постељици сепарисаног песка (важи за предизоловане цеви на новим трасама мреже). Цевовод се до одређеног нивоа затрпава сепарисаним песком различите крупноће изнад горње површине. Попуна рова, тампонирање и израда горње површине терена-до нивоа нивелете подлеже прописима граđевинског пројекта и урбанистичких услова терена. Минимално одстојање цевовода од површине изграђеног терена је 60 cm.

При укрштању или паралелном вођењу топловодних цеви са осталим инфраструктурним мрежама и објектима потребно је уважити захтеве власника инсталација.

Компензација топловода врши се компензационим лирама, самокомпензацијом или у изузетним случајевима аксијалним компензаторима.

 Заштитна зона за топловод износи 1m са обе стране, мерено од спољних ивица цеви. У овој зони је забрањена изградња објеката супраструктуре.

Поред овога, потребно је предузети и низ мера за побољшање топлотне изолације свих објеката везаних на систем даљинског грејања. Сви новопланирани објекти морају да задовољавају све прописе везане за енергетску ефикасност објеката (Правилник о енергетској ефикасности зграда и Правилник о условима, садржини и начину издавања сертификата о енергетским својствима зграда).

1. **Поглавље 2.3.5. ВОДОВОДНА МРЕЖА**, **мења се и гласи:**

Прикључне везе за објекте треба да задовоље потребне количине за санитарном и противпожарном водом. Прикључак инсталација објеката на јавни водовод - положај прикључног шахта дозвољава се на 0,5m - 1,0 m од регулационе линије и поставља се унутар парцеле власника објекта. Изузетно, за локације на којима није могуће испоштовати овај услов, може се дозволити постављање прикључног шахта испред објекта на јавну површину уз обавезу инвеститора да обезбеди сагласности од надлежних институција. Од шахта за водомер независно пројектовати мреже за: санитарну воду стамбеног дела, санитарну воду пословног дела и противпожарну воду. Инсталације за санитарну воду пројектовати тако да свака тржишна целина има сопствени водомер, смештен тако да у сваком тренутку буде доступан стручној служби предузећа за дистрибуцију воде, у циљу очитавања потрошње.

Врста и класа цевног материјала за водоводну мрежу, треба да испуни све потребне услове у погледу очувања физичких и хемијских карактеристика воде, притиска у цевоводу и његове заштите од спољних утицаја, како у току самог полагања и монтаже, тако и у току експлоатације. Избор грађевинског материјала од кога су начињене цеви, пад цевовода и остале техничке карактеристике, препуштају се пројектанту на основу хидрауличког прорачуна али не могу бити мањег пресека од Ø100 mm за јавну мрежу.

Под уобичајеним околностима чисто хоризонтално растојање до темеља и сличних подземних грађевина не сме да буде мање од 0,40m. Код доводних и транзитних цевовода растојање не сме да буде мање од 1,0m.

При бочном приближавању или паралелном вођењу са другим цевоводима или кабловима, минимално хоризонтално одстојање осовине цевовода мора да буде такво да се искључи преношење силе, и износи у односу на:

- осовину трасе канализације - 1.0m,

- осовину трасе атмосферске канализације - 1.0m,

* ПТТ и енергетске каблове - 0.5m.

Хоризонтално растојање од 0,20m обавезно се примењује код уских пролаза или малих ровова, осим ако се ни то најмање растојање, због локалних услова, не може обезбедити. Уколико размак мора да буде мањи, у тако уским пролазима директан контакт се мора спречити применом одговарајућих мера, на пример уградњом плоча или облога од изолационог материјала у међупростору. Растојање за транзитне водове треба да износи најмање 1,0m. За мања растојања треба применити посебне мере.

Да би се у случају квара избегло стварање електричног лука, код металних цеви са и без пластичне спољне облоге, при растојању од електричног кабла мањем од 0,2m, електрично раздвајање мора се обезбедити уградњом одговарајућих конструкционих делова електричне изолације и на тај начин спречити недозвољена индукција струје наизменичног напона.

Код пластичних цеви, за растојања од електричног кабла мања од 0,2m, треба предвидети задовољавајућу термичку заштиту.

Захтеване мере потребно је ускладити са предузећем надлежним за тај вод.

Цевоводи за воду за пиће у начелу треба да буду положени изнад водова за отпадне воде. Ово важи како за канале са течењем са слободним огледалом, тако и за канализационе водове под притиском.

Ако у изузетним случајевима цевовод за воду за пиће лежи на истој дубини или дубље од канализационог вода, хоризонтално растојање треба да буде најмање 1,0m.

Цевоводи за воду за пиће у зони укрштања са канализационим водовима па већој висини морају да буду положени у заштитним цевима.

Дистрибутивна мрежа за воду која није за пиће је независан систем, који се полаже поред цевне мреже за снабдевање водом за пиће и снабдева потрошаче водом која није за пиће - техничком водом (па пример за индустрију).

Повезивање система за дистрибуцију воде за пиће са системима са техничком водом, другим течностима или гасом је недопустиво.

Цеви, затвараче и хидранате за воду која није за пиће, потребно је посебно обележити и у пројектима и на терену.

Монтажу цевовода извршити према пројекту са свим фазонским комадима и арматуром. Након монтаже извршити испитивање цевовода на пробни притисак. Пре пуштања у експлоатацију, извршити испирање и дезинфекцију цевовода.

Број и распоред противпожарних хидраната одредити на основу Закона о заштити од пожара и Правилника о техничким нормативима за инсталације хидрантске мреже за гашење пожара.

Пре израде пројектне документације за појединачне објекте неопходно је прибавити услове ЈКП за водовод и канализацију "Наиссус" Ниш.

1. **Поглавље 2.3.6. КАНАЛИЗАЦИОНА МРЕЖА**, **мења се и гласи:**

Прикључак инсталација објеката на јавну канализацију - положај прикључног ревизионог шахта дозвољава се на 0,5m - 1,0 m од регулационе линије и поставља се унутар парцеле власника објекта. Канализациони прикључак -прикључење прикључног ревизионог шахта на јавну канализацију изводи се гравитационо. Изузетно, за локације на којима није могуће испоштовати овај услов, може се дозволити постављање прикључног ревизионог шахта испред објекта на јавну површину уз обавезу инвеститора да обезбеди сагласности од надлежних институција.

Избор грађевинског материјала од кога су начињене канализационе цеви, пад цевовода и остале техничке карактеристике, препушта се пројектанту на основу хидрауличког прорачуна и услова на терену.

За контролу рада канализације и могућност благовремене интервенције: на месту вертикалног прелома цевовода, на месту промене хоризонталног правца пружања цевовода и на месту улива бочног огранка, предвидети ревизионе силазе.

 У земљишту у коме постоји опасност од обрушавања, или ако се састоји од финог песка и шљунка, обавезна је подграда и то од дрвене грађе за мање дубине или од челичне ( Крингс-вербау оплате или Ларсенових талпи ) за веће дубине.

На деловима трасе на којима ће се цевовод наћи испод нивоа подземне воде потребно је исти заштитити анкер блоковима од испливавања

Због аксијалних сила које настају у хоризонталним или вертикалним скретањима, предвидети анкер блокове који ће преузети исте и пренети на тло. Обратити посебну пажњу на водопропусност цевовода као и споја шахта и цеви. Обавезно вршити пробе на водопропусност цевовода (заптивеност), исто се може вршити на више начина. Сипањем воде у деонице цевовода и одређивањем времена испитивања проверавати спојеве на цурење или стављањем под притисак деоница ваздуха уз додавање дима или сипање станци које дезодоришу ваздух и сачињавањем записника о проби.

Радове, око ископа рова, разупирања зидова рова, полагања и међусобног повезивања цеви, затрпавања цевовода и рова песком и ископаним материјалом, испитивања цевовода и пуштања у рад, извршити на основу важећих техничких прописа и услова за ову врсту радова и инсталација. Ископ и затрпавање у близини каблова изводити искључиво ручно.

Будући објекти морају бити удаљени минимално 2,50 m од осе цевовода.

Приликом паралелног вођења цевовода или његовог укрштања са постојећим објектима инфраструктурне мреже треба поштовати међусобна хоризонтална и вертикална одстојања.

Код паралелног вођења канализације, минимално хоризонтално одстојање осовине канализације износи у односу на:

- осовину трасе водовода - 1,0m,

- осовину трасе атмосферске канализације - 1,0m.

Код вертикалног укрштања канализације, минимално вертикално одстојање од горње ивице цеви износи у односу на:

- ПТТ и енергетске каблове - 0,5m,

- водоводну цев - 0,5m.

Допуштени угао укрштања трасе ПТТ и енергетских каблова у односу на трасу водовода или канализације износи максимално 90°, а минимално 45°.

Забрањено је упуштање употребљених вода у канализацију за атмосферске воде.

Све инфраструктурне мреже налазиће се у регулационом појасу саобраћајница са распоредом који је дефинисан планом сваке инфраструктурне мреже. Промена положаја инфраструктурних мрежа у регулационом профилу саобраћајнице се дозвољава у случајевима када је то неопходно због ситуације на терену, и не сматра се изменом Плана, уз поштовање важећих техничких услова о дозвољеним растојањима код паралелног полагања и укрштања инфраструктурних водова. Дозвољено је вршити реконструкцију и санацију постојећих инфраструктурних инсталација истим или већим пречницима (капацитетима), у зависности од потреба, али по постојећим трасама.

Могуће је полагање инфраструктурних мрежа кроз остало грађевинско земљиште у сврху прикључења објеката, а уз сагласност корисника земљишта.

Пре израде пројектне документације за појединачне објекте неопходно је прибавити услове ЈКП за водовод и канализацију "Наиссус" Ниш којима ће се дефинисати тачно место прикључка на јавну мрежу.

**Постројење за пречишћавање отпадних вода - ППОВ**

* Постројење пројектовати у свему према важећим законским прописима, Уредби о категоризацији водотокова и класификацији вода, катастру отпадних вода Србије, као и прописа и стандарда који важе за ову врсту радова;
* Предвидети уређаје за мерење и регистровање количина отпадних вода пре и после третмана на постројењу са одговарајућим анализама квалитета отпадних и пречишћених вода;
* Концепцију постројења прилагодити савременим и рационалним технологијама уз сагледавање утицаја посебних загађивача на њихов рад;
* Пројектну документацију изливне грађевине за упуштање отпадних вода у реципијент ускладити са регулацијом реке Нишаве;
* За отпадне воде које се упуштају у канализациону мрежу мора да постоји Правилник о техничким и санитарним условима за упуштање отпадних вода у градску канализацију. На овај начин се штити ППОВ од доласка штетних материјала чије присуство може да угрози технолошку линију пречишћавања на централном постројењу;
* Прилаз комлексу постројења за пречишћавање отпадних вода обезбедити преко посебне приступне саобраћајнице;

Грађевинска линија мора бити удаљена минимално 10 m од регулационе линије.

**ЦРПНЕ СТАНИЦЕ**

Црпна станица може бити подземна или да садржи подземни и надземни део. Дубина и висина објеката дефинише се техничком документацијом зависно од капацитета и предвиђене опреме за уградњу. Надземни део црпне станице састоји се од машинске сале (површина изнад црпних базена и решетки) која се опрема краном за манипилацију пумпама, фазонским комадима и остало. На делу изнад аутоматских решетки предвиђа се изградња кровне конструкције која се демонтира и на тај начин омогућава вађење и поновна монтажа решетки. Након завршених интервенција на аутоматским решеткама које захтевају демонтажу дела кровне конструкције иста се враћа. У оквиру надземног дела црпне станице предвиђа се просторија за смештај контејнера и просторија за смештај неопходног алата и материјала неопходног за свакодневно одржавање црпне станице. У делу машинске сале предвиђа се уградња опреме за заштиту од хидрауличког удара. Црпна станица се опрема са минимум једном радном и једном резервном пумпом. Избором броја и капацитета пумпи обезбедити функционисање црпне станице у случајевима хаваријских стања или редовног одржавања. Предвидети црпни базен са минимум две спојене коморе (веза између комора се опрема табластим затварачем) тако да је могуће у било којем тренутку ставити ван функцоије било коју од комора а да црпна станица остаје у функцији. Предвидети уградњу физичко-хемијског филтера за уклањање непријтних мириса. Обезбедити прикључак на водоводну мрежу за потребе противпожарне заштите, капацитета у складу са Законом о заштити од пожара и Правилником о техничким нормативима за инсталације хидрантске мреже за гашење пожара.

1. У поглављу **1.8.** **ЗОНЕ ЗА КОЈЕ СЕ ОБАВЕЗНО ДОНОСИ ПЛАН ДЕТАЉНЕ РЕГУЛАЦИЈЕ,** у делуПодручја за која је обавезна израда плана детаљне регулације брише се текст:

- Б.1.2.Ретензија-Поповац.

- за изградњу мерно регулационих станица за које се показала неопходна даља разрада плановима детаљне регулације“.

1. У поглављу **1.9. ЗОНЕ ЗА КОЈЕ СЕ ОБАВЕЗНО ИЗРАЂУЈЕ УРБАНИСТИЧКИ ПРОЈЕКАТ, ОДНОСНО РАСПИСУЈЕ УРБАНИСТИЧКИ ИЛИ АРХИТЕКТОНСКИ КОНКУРС, брише се:**
* у другом ставу, дванаеста алинеја „**12.** Локације за изградњу мернорегулационих станица (МРС);“
* у четвртом ставу, треће алинеја „ изградњу мернорегулационих станица (МРС).“

Додаје се текст: Обавезна је израда урбанистичког пројекта се аутобуско стајалиште и постављање надстрешнице са мобилијаром за путнике.

**14.** У поглављу, **10.2.4.1. ПРАВИЛА ГРАЂЕЊА НА ГРАЂЕВИНСКОМ ЗЕМЉИШТУ ЈАВНИХ НАМЕНА,**

Поглавље **2.2.1.7. ПРАВИЛА ГРАЂЕЊА ПГ-07, В/1.Комуналне делатности: , В/1.2. ЗЕЛЕНА ПИЈАЦА, В/1.3. ТРЖНИЦА , В/1.4. ВЕЛЕТРЖНИЦА** мења се и гласи

|  |  |  |
| --- | --- | --- |
| **Бр.** | **Правила грађења** | **Табела ПГ-07.** |
| 1.0. | УРБАНИСТИЧКИ ПОКАЗАТЕЉИ |  |
| 1.1. | намена - доминантна | Пијаца (зелена пијаца, тржница, кванташка пијаца/велетржница) |
| 1.2. | намена - допунска, могућа | Трговина, угоститељство, комерцијалне услуге, занатске услуге, административне услуге, инфраструктурни објекти, логистички центар, ауто-пијаца, картинг-стаза, полигон за обуку возача |
| 1.3. | намена - забрањена | Становање, производне делатности  |
| 1.4. | индекс заузетости грађевинске парцеле/комплекса | До 70%  |
| 1.5. | највећа дозвољена спратност објеката | До П+1, могућа изградња подземних етажа, спратност вишенаменске тржнице до П+3 |
| 2.0. | ПРАВИЛА ИЗГРАДЊЕ |  |
| 2.1. | услови за изградњу других објеката на истој грађевинској парцели/комплексу | У оквиру комплекса могу се градити други/пратећи објекти пијаца, али не помоћни објекти |
| 2.2. | постављање ограде | Грађевинске парцеле/комплекси могу се ограђивати живом зеленом оградом или транспарентном оградом висине до 2,20mКод зелене пијаце формирати тампон зону зеленила у јужном делу према пешачкој зони у ширини од најмање 6m. |
| 2.3. | паркирање и гаражирање | Паркинг простор предвидети у оквиру грађевинске парцеле комплекса; број паркинг места - 1 паркинг место на 70m2 корисне површине објекта. |
| 2.4. | зелене и слободне површине | За зеленило и слободне површине предвидети најмање 10% површине грађевинске парцеле |
| 2.5. | остало | Индекс изграђености грађевинске парцеле до 2,1Висина објекта до 15,0m |

**Б. САДРЖАЈ ГРАФИЧКОГ ДЕЛА ПЛАНА**

**Графички прикази постојећег стања:**

П.С.1. Граница плана, обухват постојећег грађевинског подручја и подела

на целине и зоне Р 1:2500

П.С.2.Постојећа функционална организација са претежном наменом простора Р1:2500

**Графичких прикази планских решења**

П.1. Граница плана и граница планираног грађевинског подручја са планираном наменом површина Р 1:2500

П.2.Саобраћајно решење и површине јавне намене са регулационим, нивелационим и аналитичко геодетским елементима Р 1:1000

П.3. Урбанистичка регулација са грађевинским линијама Р 1:2500

П.4. Мреже и објекти инфраструктуре

П.4.1. Електроенергетика и телекомуникације Р 1:2500

П.4.2. Топлификација и гасификација Р 1:2500

П.4.3. Водоснабдевање Р 1:2500

П.4.4. Каналисање Р 1:2500

П.5. Начин спровођења плана Р 1:2500

**В. САДРЖАЈ ДОКУМЕНТАЦИОНЕ ОСНОВЕ**

Документациона основа Плана садржи:

1. Иницијативу за израду Плана,
2. Одлуку о изради Плана, Одлуку о неприступању изради стратешкој процени утицаја,
3. Услове за израду плана,
4. Оглас, мишљења, извештаје и записнике.

**Г. ЗАВРШНЕ ОДРЕДБЕ**

 Доношењем овог Плана, престаје да важи План детаљне регулације комплекса ретензионог базена за колекторе атмосферских вода из Новог села и бубањског колектора у обухвату ПГР подручја ГО Палилула - трећа фаза ("Сл. лист града Ниша" бр. 70/03). Oстајe на снази План детаљне регулације водовода од насеља 9. мај до Поповца ("Сл. лист града Ниша" бр. 70/03), осим у делу трасе водовода која је промењена Другим изменама и допунама Плана.

План је израђен у аналогном и дигиталном облику за: Министарство грађевинарства, саобраћаја и инфраструктуре, Градску управу града Ниша – Градска управа за грађевинарство, ЈП Завод за урбанизам Ниш и Архив града Ниша.

 Републичком геодетском заводу доставља се прилог регулационо - нивелационог решења улица и јавних површина са елеметима за обележавање на геодетској подлози.

План ступа на снагу осмог дана од дана објављивања у "Службеном листу града Ниша", а објављује се и у електронском облику и доступан је увиду јавности, осим прилога који се односе на посебне мере, услове и захтеве за прилагођавање потребама одбране земље, као и подацима о подручјима и зонама објеката од посебног значаја и интереса за одбрану земље.

Ступањем на снагу Других измена и допуна плана, престаје да важи део Плана генералне регулације подручја Градске општине Палилула - трећа фаза ("Сл.лист Града Ниша", бр. 116/2016 и 49/2022), у обухвату дефинисаном границама Других измена и допуна плана.

СКУПШТИНА ГРАДА НИША

Број: \_\_\_\_\_\_\_\_\_\_\_\_

У Нишу, \_\_\_\_\_\_\_2024.год.

Председник,

 Доц. др Бобан Џунић

**ОБРАЗЛОЖЕЊЕ
ДРУГИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА - ТРЕЋА ФАЗА**

Друге измене и допуне Плана генералне регулације подручја Градске општине Палилула - трећа фаза (у даљем тексту: Друге измене и допуне Плана) раде се на основу иницијативе Главног урбанисте Града Ниша број 06-70/32-2023 од 20.04.2023.године и Одлуке о изради Других измена и допуна Плана генералне регулације подручја градске општине Палилула-трећа фаза ("Службени лист Града Ниша", бр. 116/2016 и 49/2022), у даљем тексту: Одлука.

Другим изменама и допунама плана разрађује се део подручја обухвата Плана генералне регулације подручја Палилула - трећа фаза ("Сл.лист Града Ниша", бр. бр. 116/2016 и 49/2022), у обухвату од 25,72 ha.

Циљ израде Других измена и допуна Плана је обезбеђивање услова за уређење и изградњy објеката, саобраћајница и инфраструктуре на предметном подручју, у складу са урбанистичким решењима у широј зони и планираном саобраћајном матрицом, као и усаглашавање саобраћајног решења са условима имаоца јавних овлашћења уз преиспитивање потребне површине за изградњу и уређење кванташке пијаце са пратећим садржајима.

Носилац израде Других измена и допуна плана је Градска управа града Ниша – Градска управа за грађевинарство, док је за обрађивача одређено Јавно предузеће Завод за урбанизам Ниш.

Другим изменама и допунама плана утврђена је претежна намена површина по зонама и целинама, површине јавне и остале намене; трасе, коридори и капацитети за саобраћајну, енергетску и комуналну инфраструктуру; целине даље урбанистичке разраде. Дефинисана су правила уређења простора и правила грађења објеката на простору у обухвату Плана, која ће представљати плански основ за израду техничке документације за изградњу планираних објеката и реконструкцију постојећих објеката.

Измене у односу на основни план огледају се у измени саобраћајног решења, у складу са урбанистичким решењима у широј зони и планираном саобраћајном матрицом, као и усаглашавање саобраћајног решења са условима имаоца јавних овлашћења. Услед промене саобраћајног решења, долази и до промена површине за планирану ретензију, која је предвиђена Планом детаљне регулације комплекса ретензионог базена за колекторе атмосферских вода из Новог Села и бубањског колектора у обухвату ПГР подручја ГО Палилула - трећа фаза ("Сл. лист града Ниша" бр. 70/03), чија се правила уређења и грађења дефинишу овим Планом. Део трасе водовода који је предвиђен Планом детаљне регулације водовода од насеља 9. мај до Поповца ("Сл. лист града Ниша", бр. 70/03) се коригује Другим изменама и допунама Плана. Све наведене промене решења основног плана, условљене захтевом имаоца јавних овлашћења ЈП Путеви Србије за корекцијом утврђене саобраћајне матрице, резултирале су повећањем границе обухвата Других измена и допуна Плана првобитно дефинисане Одлуком о изради (21ha).

На основу претходно сагледаних и утврђених критеријума, на основу решења и критеријума Генералног урбанистичког плана Ниша 2010-2025 ("Службени лист Града Ниша", бр. 43/11, 136/16, 26/18 и 129/21), као важећег плана вишег реда и Одлуке о неприступању изради стратешке процене утицаја Других измена и допуна Плана генералне регулације подручја Градске општине Палилула - трећа фаза на животну средину, број 353-689/2021-06 од 25.05.2021. године, не приступа се изради стратешке процене утицаја Плана на животну средину и иста је саставни део Одлуке о изради Плана

Решења и правила других измена и допуна Плана дефинишу решења којима се утврђује јавни интерес.

Приказ активности које се односе на процедуру разматрања и доношења Других измена и допуна Плана:

* Одлука о изради Других измена и допуна Плана генералне регулације подручја градске општине Палилула - трећа фаза, бр. 06-432/2023-8-02, донетa од стране Скупштине града Ниша 30.05.2023. године и објављенa у "Службеном листу града Ниша", бр. 48/23;
* Стручна контрола нацрта плана на седници Комисије за планове града Ниша: 28.12.2023 године.
* Оглас за јавни увид: 17.1.2024. ("Народне новине");
* Jавни увид: 17.1.2024. - 31.1.2024. год. ("Народне новине");
* Сумирање јавног увида на седници Комисије за планове града Ниша: 5.2.2024. године.
	+ складу са одредбама члана 9 Одлуке, не приступа се изради стратешке процене утицаја Других измена и допуна плана на животну средину.

**ЈП ЗАВОД ЗА УРБАНИЗАМ НИШ ГРАДСКА УПРАВА ЗА ГРАЂЕВИНАРСТВО**

**B. Д. Директора, Н а ч е л н и к ,**

**Иван ГРМУША, дипл.инж.грађ. Горан ЗДРАВКОВИЋ, дипл.инж. грађ.**